**РЕШЕНИЕ № ПВ – 122 -ПР/2013 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС и становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: “**1. Реновиране на инсталация “Формулиране на течни продукти за растителна защита”; 2. Реновиране на инсталация “Формулиране на суспензионни концентрати”; 3. Преместване на разфасовъчна машина към инсталация „Разфасовка на течни продукти за растителна защита в малки опаковки” и преустройство на помещението в склад; 4. Разширение на абонатни станции с нови парни генератори; 5. Разширение на инсталация за производство на деминерализирана вода (ДМВ**)“, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Mестоположение: Производствена площадка на „Агрия“ АД ул. „Асеновградско шосе“, гр. Пловдив**

Възложител: „Агрия „ АД, гр. Пловдив

**Характеристика на инвестиционното предложение /ИП/:**

Инвестиционното предложение(ИП) предвижда реновиране на временно спрени инсталации и свързаното с тях разширение на складовите площи и необходимото отопление. Като цяло петте ИП са взаимно свързани и се обуславят от маркетинговата стратегия на „Агрия” АД за разширяване на пазарния дял за производство и продажба на продукти за растителна защита.

За развитието на ИП ще се използва наличната на площадката инфраструктура.

Инвестиционното предложение се явява изменение на осъществено инвестиционно предложение по приложение 1 на ЗООС и / и попада в обхвата на чл. 2 ал.1, т. 1 от Наредбата за ОС, като на основание чл. 93, ал. 1, т. 3 от ЗООС подлежи на преценяване на необходимостта от извършване на ОВОС / .

Площадката на ИП **не попада** в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG 0000194 „Река Чая”, включена в списъка на защитените зони за опазване на природните местообитания и дивата флора и фауна, приета от МС с Решение № 122/02.03.2007г. (ДВ бр. 21/2007 г.). Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху видовете, предмет на опазване в защитената зона.

 **мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Планираните дейности обхващат:

За ИП 1 - възстановяване на тръбопроводи, захранващи линии, ревизия на помпи и съдове, реновиране на стара разфасовъчна машина, доставка и монтаж на три нови разфасовъчни машини.

За ИП 2 - дребни ремонтни дейности и възстановяване на тръбопроводи, захранващи линии, ревизия на помпи и съдове.
За ИП 3 - демонтаж на разфасовъчна машина, като освободеното пространство ще бъде ремонтирано и ще се използва за съхранение на готова продукция

За ИП 4 - разширения на абонатни станции (АС) №1 и №8 следствие от възобновяване на новите производствени мощности по ИП1, ИП2 и ИП3 и разширението на складовата база за готова продукция. Инсталиране на нов (трети) парен генератор с топлинна мощност 1,703 MW.

За ИП 5 - монтаж на втори модул за обратна осмоза, като предварително водата преминава през омекотяване. Монтаж на допълнителни съдове за съхранение на ДМВ.

* В хода на строителството и експлоатацията на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* Не се налага промяна на съществуващата или изграждане на нова пътна инфраструктура.
* Не се очаква замърсяване на околната среда, което да е над определените норми за допустими емисии по отношение на атмосферния въздух, почвите, водите и шума.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* Промените ще бъдат извършени в рамките на производствената площадка. Тя се намира в землището на гр. Куклен, разположена е западно от път II-86 “Пловдив-Асеновград-Смолян”, на 7 км южно от границата на жилищната зона на гр. Пловдив – район „Тракия” и на 6,5 км северозападно от жилищната зона на гр. Асеновград.
* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

* Естеството на развиваната на площадката дейност не предполага емисии във води, въздух и почви, включително генериране на шум и отпадъци, в количества, които да окажат пряко или косвено негативно въздействие върху ключови елементи на зоната, респективно върху видовете, предмет на опазване.
* Реализирането на инвестиционното предложение не дава основания за предположения за кумулиране на такива въздействия, които да окажат значително безпокойство на видовете животни, предмет на опазване в зоната, което да доведе до негативни изменения в структурата и функциите на популациите им.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. №5999/15.10.2013 г. РЗИ- Пловдиве определила липсата на здравен риск при реализация на инвестиционното намерение.

 **V. Обществен интерес към предложението за строителство, дейности или технологии :**

 Възложителят е известил за своето инвестиционно предложение кмета на Община Куклен, както и засегнатото население чрез обява във вестник и на информационно табло. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**При следното условие:**

Да се подаде информация за планирана промяна (чл. 125, ал.1, от ЗООС) до Изпълнителна агенция по околна среда съгласно Приложение № 5 от Наредбата за условията и реда за издаване на комплексни разрешителни( ДВ бр. 97 от 2009 г.)

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**ТАМЕР БЕЙСИМОВ 06.11. 2013г.** *Директор на РИОСВ - Пловдив*